Diari Oficial de la Generalitat Valenciana


Sumari del DOGV 6327, del 06-08-2010 (2010/7757)

Notificació de la sentència dictada en el judici ordinari número 555/2003.
--------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7757


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el judici ordinari número 555/2003. [2010/7757]  
Judici ordinari - 000555/2003  
Part demandant: Loto Plan, SL.  
Part demandada: Manuel José Pamies Eugenio i María Antonia Sánchez Barricarte.   
Sobre: -   
En el judici a què es fa referència s'ha dictat la resolució que té el text que, literalment, és com segueix:   
«Elx, 1 de juny de 2004   
Gonzalo de Diego Sierra, magistrat del Jutjat de Primera Instància número 3 d'Elx i partit judicial (abans Jutjat de Primera Instància i Instrucció número 5), he vist aquestes actuacions del judici ordinari número 555/2003, sobre el desnonament d'una finca urbana i reclamació de rendes, en virtut de la demanda de la mercantil Loto Plan, SL, representada pel procurador dels tribunals Vicente Castaño López i assistida pel lletrat José Manuel Ortega Pastor, contra Manuel José Pamies Eugenio i María Antonia Sánchez Barricarte, en situació processal de rebel·lia.  
Dispositiva  
Estime de forma íntegra la demanda formulada pel procurador dels tribunals Vicente Castaño López, en nom i representació de la mercantil Loto Plan, SL.   
1. Declare resolt el contracte d'arrendament que tenia per objecte la nau industrial sítia al carrer Félix Rodríguez de la Fuente, número 58, polígon industrial Elx Parc Industrial; en conseqüència, Manuel José Pamies Eugenio ha de desallotjar la finca esmentada, ja que, si no ho fa, se n'efectuarà el desnonament d'acord amb les disposició legals.   
2. Condemne Manuel José Pamies Eugenio a pagar a l'actora la quantitat de 10.818,24 euros (deu mil huit-cents díhuit euros i vint-i-quatre cèntims), més els interessos legals produïts des de la data de la reclamació judicial. Així mateix, el condemne a pagar les rendes que vencen fins al lliurament efectiu de l'immoble, més els interessos legals respectius des de les dates de llurs venciments.   
Condemne María Antonia Sánchez Barricarte a pagar de forma solidària les quantitats anteriors.   
3. Condemne els demandats a pagar les costes processals causades en aquest procediment.   
Aquesta és la meua sentència, contra la qual pot interposar-se un recurs d'apel·lació, dins del termini de cinc dies hàbils des que es notifique a les parts, en els termes que estableixen els articles 449, 455 i següents de la Llei d'Enjudiciament Civil, de què coneixerà l'Audiència Provincial d'Alacant, que pronuncie, mane i firme».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat per a portar a efecte la diligència de notificació de la sentència al codemandat Manuel José Pamies Eugenio.  
Elx, 25 de maig de 2010.- La secretària judicial: Mª Isabel Cerdá Asón.